Kaliopi

**Kaliopi Bukle** (makedonski: *Калиопи Букле*; 28 decembar 1966, Ohrid, SFRJ) ili poznatija kao **Kaliopi**, makedonska je pjevačica i tekstopisac, pop-diva i poznata balkanska muzičarka. Kaliopi je predstavljala Sjevernu Makedoniju na Eurosongu dva puta. Jedna je od najpoznatijih vokala balkanske muzičke scene, prepoznatljiva po svom specifičnom glasu. Slavu je stekla kompozicijama "Bato", "Oboi me", "Mesečina", "Na pat do Makedonija" i drugima. Zbog svoje popularnosti u rodnoj Sjevernoj Makedoniji, prozvana je "pop divom" ili "kraljicom sjevernomakedonske pop-muzike". Osim što je poznata kao solo umjetnica, komponira muziku za Makedonsko narodno pozorište, film i balet.

## Rani život 
Rođena je 28. decembra 1966. u Ohridu, a djetinjstvo je provela u Kičevu. Otac joj ima vlaško, a majka makedonsko porijeklo. Prvi puta je zapažena kao pobjednica na dječijem muzičkom festivalu *Zlatno Slavejče,* s pjesmom "Mojata učumelka". Dalji muzički tok u njenoj karijeri uslijedio je učestvovanjem na više različitih nastupa s horom Razvigorče, širom tadašnje Čehoslovačke, Slovenije, Austrije, u periodu 1978–1980. Četiri godine učila je pjevanje. Godine 1984. postala je student "Muzičke akademije"*.* Iste godine osvojila je treće mjesto na Jugoslavenskom takmičenju solo-pjevanja, kao najmlađi pjevač klasične muzike.

## Grupa Kaliopi 
Svoju pravu muzičku karijeru, Kaliopi je započela kao pjevačica muzičke grupe Kaliopi, sa svojim bivšim suprugom Romeom Grilom. Prve dvije pjesme, grupa je snimila za Sjevernomakedonski radio. Godine 1985. novinari na Opatijskom festivalu dodijelili su joj nagradu za najbolju interpretaciju*.* Iste godine, grupa je predstavljala Jugoslaviju na Međunarodnom mediteranskom festivalu u Tunisu, gdje su osvojili drugo mjesto.

Grupa je naredne godine objavila svoj prvi album pod nazivom *Kaliopi.* S pjesmom "Da more zna" bend se predstavio 1986. na Splitskom festivalu. Naredne godine snimljen je drugi album grupe, pod nazivom *Rođeni* u Zagrebu s devet pjesama, a najveći odjek od svih je doživjela pjesma "Bato (Rođeni)" koja je postala megahit u cijeloj Jugoslaviji i koja se i danas sluša i izvodi. Uslijedili su brojni nastupi po tadašnjoj Jugoslaviji, a kasnije je grupa krenula na turneju po Sovjetskom savezu. Tada je Kaliopi dobila niz nagrada među kojima su: "Mlad borec" (1986), nagrada za najpoznatije TV-lice (1986), nagrada "Ekrana" za najboljeg pjevača u SFRJ i Makedoniji, kao u brojne druge.

Godine 1988. grupa se predstavila na *Jugoslavneskom nacionalnom izboru za pjesmu Evrovizije,* kada je s pjesmom "Emanuel" osvojila 10. mjesto. U vrijeme najvećeg uspjeha, sa suprugom je napustila Jugoslaviju i odselila se u Švicarsku. To je uvjetovalo raspadu grupe. U narednih 10 godina Kaliopi je pauzirala na muzičkoj sceni.

## Solo karijera 
Kaliopi se na scenu vratila 1996. učestvovanjem na Skopljanskom festivalu. Kao pobjednica festivala, Kaliopi je trebala predstavljati Sjevernu Makedoniju na Evroviziji, ali zbog kontroverznih pravila u polufinalu, nije otputovala u Oslo kao predstavnica svoje domovine.

1997. s pjesmom "Ne plači" pobijedila na festivalu zabavne muzike "Evrofest". Kaliopi je 1998. ponovo pokušala da otputuje na Eurosong, ali je završila kao 9. u nacionalnoj prekvalifikaciji. Iste godine Kaliopi izdaje svoj prvi solo album "Oboi me". Album je snimljen u Baselu, u Švicarskoj. Album je pozitivno ocjenjen od Kaliopinih fanova različitih uzrasta i izazvao je veliku euforiju u cijeloj državi. Kaliopi je bila svjesna da je album izdat u pravo vrijeme za njeno vraćanje na scenu, stoga je Kaliopi s Sjevernomakedonskom radiotelevizijom snimila video spotove za svaku pjesmu s novog albuma. Album je nagrađivan više puta kao jedan od najboljih u Sjevernoj Makedoniji, a Kaliopi kao najbolja estradna umjetnica.

Na početku novog stoljeća, Kaliopi se više okrenula snimanju solo pjesama. Sljedeći veliki korak, bilo je osnivanje vlastite muzičke kuće "Kaliopi Music Production".

2001. izlazi njen drugi album pod nazivom "Ako denot mi e noć". U okviru promocije svoga novog albuma, Kaliopi je, u julu iste godine, održala koncert u Bitolju, u antičkom amfiteatru Herakleja. Koncertu je prisustvovalo 4000 ljudi.

Kaliopi je učestvovala u velikoj kampanji protiv sukoba koji su zadesili sjeverni dio Sjeverne Makedonije tokom 2001. Svojim patriotskim pjesmama, porukama i video spotovima na nacionalnoj televiziji, Kaliopi je težila kraju sukoba i ponovnom ujedinjenju svih građana Sjeverne Makedonije, bez obzira koje nacionalnosti oni bili. S tim ciljem, Kaliopi je krenula na veliku turneju pod nazivom "Na pat do Makedonija". U sklopu turneje, održani su koncerti u Kočanima, Gevgeliji, Kumanovu, Velesu, Prilepu, Štipu, Strumici, Radovišu, Ohridu i tri koncerta u Skoplju.

2002. Kaliopi je izdala svoj treći album pod nazivom "Najmila- Live and Unreleased", nakon kojeg je objavila još par singlova, te naredne godine i četvrti album, na kome su se među ostalim pjesmama nalazili i dueti sa dva poznata sjevernomakedonska muzičara, Vasilom Zafirčevim i Esmom Redžepovom.

2004. Kaliopi je ralizovala i muziku za predstavu "Taa akterska kuća" (adaptacija *Dnevnika Ane Frank*), kao i za predstavu "Tanc na noćnite peperutki vo Orient-ekspresot", režiserke Violete Đoleve.

2005. Kaliopi je napisala pjesmu "Ne", kojom se Aleksandra Prileva predstavila sjevernomakedonskoj publici na Nacionalnom izboru za pjesmu Evrovizije, gdje je osvojila treće mjesto. U maju iste godine, Kaliopi je imala dva koncerta u Švedskoj i nastup u Dubrovniku. Na festivalu u Dubrovniku, pored Kaliopi, publici su se predstavili i njeni dugogodišnji prijatelji, Esma Redžepova i Toše Proeski.

Nakon dugog niza pokušaja da brani boje Sjeverne Makedonije na najvećem muzičkom takmičenju, Evroviziji, Sjevernomakedonska radiotelevizija je 2012. dala priliku Kaliopi da otputuje u Baku. Kaliopi je pjesmom "Crno i belo" zauzela 12. mjesto.

S obzirom na relativno dobar uspjeh Kaliopi na Evroviziji, u poređenju sa ranijim sjevernomakedonskim predstavnicima, MRT je 24. novembra 2015. ponovo odlučila dati šansu Kaliopi, u Štokholmu. Pjesma "Dona" je zauzela 11. mjesto u drugoj polufinalnoj večeri, što nije bilo dovoljno da se kvalifikuje u finale.

## Diskografija 
### Albumi 
* 1986&nbsp;– *Kaliopi*
* 1987&nbsp;– *Rodjeni*
* 1999&nbsp;– *Oboi Me*
* 2001&nbsp;– *Ako denot mi e noḱ*
* 2002&nbsp;– *Najmila&nbsp;– Live and Unreleased*
* 2003&nbsp;– *Ne mi go zemaj vremeto*
* 2005&nbsp;– *Me, Isadora*
* 2007&nbsp;– *The Best Of*
* 2008&nbsp;– *Želim ti Reči*
* 2009&nbsp;– *Oblivion* (ft. Edin Karamazov)
* 2010&nbsp;– *Poraka*
* 2013&nbsp;– *Melem*

### Singlovi 
* Tomi&nbsp;– 1984
* Nemoj da me budiš&nbsp;– 1984
* Leo&nbsp;– 1985
* Leto e avantura&nbsp;– 1985
* Ostani vo mene&nbsp;– 1986
* Bato&nbsp;– 1987
* Emanuel&nbsp;– 1987
* Samo ti&nbsp;– 1996 (Eurovizija)
* Ne plači&nbsp;– 1998
* Ne zaboravaj&nbsp;– 1998
* Oboi me&nbsp;– 1999
* Daj da pijam&nbsp;– 2000
* Ako denot mi e noḱ&nbsp;– 2001
* Na pat do Makedonija&nbsp;– 2001
* Dali me sakaš&nbsp;– 2001
* Za samo eden den&nbsp;– 2002

* Najmila&nbsp;– 2002
* Zaslužena zemja&nbsp;– 2002
* Ne mi go zemaj vremeto&nbsp;– 2003
* Za kogo postojam&nbsp;– 2003
* Smeh&nbsp;– 2004
* Toa sum jas&nbsp;– 2004
* Purpurni doždovi (duet ft. Vasil Zafirchev)&nbsp;– 2004
* Bel den (duet ft. Esma)&nbsp;– 2004
* Koga prokleto ti trebam&nbsp;– 2005
* 1000 Božji cvetovi&nbsp;– 2006
* Silna/Silna (Remix)&nbsp;– 2006
* Životot e jabe&nbsp;– 2006
* New Day (duet ft. Garo Junior)&nbsp;– 2006
* Grev&nbsp;– 2007
* Probudi me&nbsp;– 2007

* Melankolija (duet ft. Massimo Savic)&nbsp;– 2007
* Spring in my mind&nbsp;– 2007
* Crne ruže&nbsp;– 2008
* Reci mi&nbsp;– 2008
* Za tebe čuvam sebe&nbsp;– 2008
* Ljubi&nbsp;– 2008
* Želim ti reči&nbsp;– 2009
* Rum dum dum (duet ft. Naum Petreski)&nbsp;– 2009
* Ljubičice&nbsp;– 2009
* Meni je ime/Moeto ime&nbsp;– 2009
* Sreḱa i taga&nbsp;– 2009
* Nevinost&nbsp;– 2009
* Zasekogaž/Zauvijek&nbsp;– 2010
* Kaži, kaži libe Stano (duet ft. Rade Šerbedžija)&nbsp;– 2010
* Ne sum kako ti/Ja nisam kao ti&nbsp;– 2010
* Ti&nbsp;– 2010
* Crno i belo - 2012 (Eurovizija)
* Poželi&nbsp;– 2015
* Dona&nbsp;– 2016

## Reference 
## Vanjski linkovi 
* Službena stranica 
* Kaliopi: Biografija na *mmm.com.mk*

Kategorija:Rođeni 1966.
Kategorija:Biografije, Ohrid
Kategorija:Makedonske pjevačice
Kategorija:Živi ljudi